જવાબ એ છે કે શહેરમાં પાર્કિંગ માટે જગ્યા તો ઊભી કરાઇ છે પરંતુ તેનો ઉપયોગ જ હાલ થઇ રહ્યો નથી. નવસારી શહેરમાં અહીંની નગરપાલિકાએ ટાટા હોલ નજીક તળાવને લાગુ પાર્કિંગ પ્લોટ બનાવ્યો છે. નવાઇની વાત એ છે કે આ પાર્કિંગ પ્લોટ ઘણા સમયથી ખુલ્લો જ છે. અહીં કોઇપણ વાહન પાર્ક કરાતું જોવા મળ્યું નથી. વિરોધાભાસ એ છે કે પાર્કિંગ પ્લોટ નજીકના દુધિયાતળાવ વિસ્તારમાં રોડ અને ફુટપાથ ઉપર મોટા પાયે વાહનોનું પાર્કિંગ થાય છે. જ્યારે આ પ્લોટ ખુલ્લો હવા ખાઇ છે. અહીંની પાલિકા આ વિરોધાભાસની સ્થિતિ અંગે કોઇ જ ધ્યાન આપતું નથી અને શહેર વધુ ને વધુ પાર્કિંગની મોકાણમાં સપડાયું છે. જોકે, એ સવાલ તો ઊભો જ છે કે પાર્કિંગ માટે જગ્યા જ નથી યા પાલિકાએ પાર્કિંગ પ્લોટ બનાવ્યા જ નથી.